Louis Michel

Louis MICHEL (naskiĝis la 2-an de septembro 1947 en Tienen, Belgio) estas valona liberala politikisto.

Michel apartenas al la partio Mouvement Réformateur (MR). Li estis membro de la Eŭropa Komisiono Barroso I kaj prezidas la fakojn klerigado kaj internacia helpo.

Li studis ĝermanajn lingvojn kaj estas perfekte dulingva franca - nederlanda.

Inter 1977 kaj 1982 li estis skabeno kaj ekde 1983 seninterrompe urbestro de Jodoigne. Ankaŭ li estis de 1982 ĝis 1990 kaj de 1995 ĝis 1999 prezidanto de la franclingva liberala partio Parti Réformateur Libéral (PRL) kiu en 2002 iĝis parto de la MR.

De 1999 ĝis julio 2004 li estis Belga ministro pri Eksteraj Rilatoj kaj vicprezidanto en la registaro de ĉefministro Guy Verhofstadt. Li estas ŝtatministro.

 Eksteraj ligiloj 

 Retejo de Louis Michel  

Kategorio:Membroj de la Eŭropa Komisiono
Kategorio:Komisiono Barroso 1
Kategorio:Belgaj politikistoj
Kategorio:Ministroj pri eksteraj rilatoj